# PRAVILA NAGRADNE IGRE

# „S Mercatorom i HIPPom do vrijednih nagrada za naše najmlađe“

# Prema Rješenju Republičke uprave za igre na sreću RS

# broj 06/4-463-3123/21 od 09.11.2021.godine

# UVODNE ODREDBE

Ova nagradna igra se organizuje u skladu sa članom 95. Zakona o igrama na sreću RS (Službeni glasnik Republike Srpske broj 22 /19).

# 1. PRIREĐIVAČ

# Ovi opšti uslovi regulišu pravila saradnje i provođenja aktivnosti koje organizuje:

# Mercator BH d.o.o. Sarajevo, sa sjedištem u Blažuj bb, 71210 Ilidža ( u daljnjem tekstu: organizator).

**Poreski broj: 200841110009**

**Identifikacioni broj: 4200841110009**

**Registarski broj: 65-01-0542-10 (stari broj I-24260)**

**PODRUŽNICA:**

**Banja Luka 6,**

**Aleja Svetog Save 69, Banja Luka**

**JIB: 4200841111838**

# 2. TRAJANJE I SVRHA PRIREĐIVANJA NAGRADNE IGRE

1. Nagradna igra traje u periodu **24.11.-24.12.2021**.godine, a priređuje se u saradnji sa partnerima, u svrhu nagrađivanja kupaca za lojalnost i promocije artikala i brenda HIPP (kašica i sokova), pridobijanju novih potrošača, povećanje količine prodatih HIPP proizvoda.
2. Priređivač će nakon odobrenja Republičke uprave za igre na sreću RS, a prije početka nagradne igre, objaviti pravila nagradne igre najmanje u jednim dnevnim novinama dostupnim na teritoriji Republike Srpske, uz obavezno navođenje broja i datuma odobrenja.
3. Za vrijeme trajanja nagradne igre, pravila su dostupna na [www.mercator.ba](http://www.mercator.ba) i u prodavnicama Priređivača, tokom radnog vremena, svakog radnog dana.

# 3. NAZIV NAGRADNE IGRE

Naziv nagradne igre je **„S Mercatorom i HIPPom do vrijednih nagrada za naše najmlađe“**

# 4. NAČIN IZVLAČENJA DOBITNIKA NAGRADA

1. Izvlačenje dobitnika nagrada će se održati dana u Tržnom centru Priređivača Mercator Borik u ulici Aleja Svetog Save br. 69., Banja Luka, **28.12.2021.godine u 12.00 sati**, metodom slučajnog odabira certifikovanim kompjuterskim softverom broja registrovane Pika kartice koja ispunjava uslov učešća u nagradnoj igri (kupovina artikla i brenda HIPP – kašice i sokovi) uz Pika karticu.
2. Za svaku nagradu izvlači se i po dva zamjenska dobitnika, koji se po redu izvlačenja smatraju dobitnikom u slučaju da prvobitno izvučeni dobitnik ne ispunjava uslove za dodjelu nagrade.
3. Nagradno izvlačenje će biti nadgledano od strane tročlane komisije, koja će o tome sačiniti odgovarajući zapisnik.

# 5. FOND NAGRADA

1. Nagradni fond ima 4 nagrade, a ukupno iznosi **835,08 KM** sa uračunatim PDV-om.

# 6. POJEDINAČNA TRŽIŠNA VRIJEDNOST NAGRADA

Pojedinačna tržišna vrijednost nagrada iznosi:

|  |  |  |  |  |
| --- | --- | --- | --- | --- |
| **NAGRADA** | | Pojedinačna vrijednost nagrade sa PDV (KM) | Količina (kom) | UKUPNA VRIJEDNOST sa PDV (KM) |
|  | KOLICA 2U1 CYBEX | 271,25 | 1 | 271,25 |
|  | KOLICA 2U1 CYBEX | 271,25 | 1 | 271,25 |
|  | CYBEX SOLUTION B FIX VOLCANO BLACK CRNO | 146,29 | 2 | 292,57 |
| UKUPNA VRIJEDNOST NAGRADNOG FONDA | | | | 835,08 |

# 7. USLOVI I NAČIN UČESTVOVANJA U NAGRADNOJ IGRI

1. Pravo učešća u nagradnoj igri imaju kupci sa prijavljenim prebivalištem u BiH, koji izvrše kupovinu proizvoda brenda HIPP ( kašice i sokovi) u iznosu od 25,00 KM i više, u cjelokupnom periodu trajanja nagradne igre od 24.11. – 24.12.2021. godine, u poslovnim jedinicama Priređivača na području Republike Srpske, uz korištenje Pika kartice registrovane u sistemu programa lojalnosti Super Kartice d.o.o.Sarajevo. Kupci registrovani u sistem Pika kartice direktno učestvuju u nagradnoj igri, osim zaposlenika Priređivača i Super Kartice d.o.o. Sarajevo, odnosno članova njihovih užih porodica koji sa njima žive u zajedničkom domaćinstvu.
2. Svaki učesnik u nagradnoj igri može učestvovati s neograničenim brojem kupovina proizvoda HIPP (kašice i sokovi), s tim da jedan učesnik može dobiti samo jednu nagradu u toku trajanja nagradne igre, bez obzira na broj realizovanih kupovina.
3. Učesnici nagradne igre su pristupanjem programu lojalnosti Super kartice d.o.o. omogućili prikupljanje, obradu i evidenciju ličnih podataka u skladu sa Zakonom o zaštiti ličnih podataka.

# 8. NAČIN OBJAVLJIVANJA DOBITNIKA NAGRADA

1. Rezultati nagradne igre i imena dobitnika nagrada biće objavljeni na web stranici www.mercator.ba i www.pikakartica.ba, u roku od 7 dana od nagradnog izvlačenja.
2. Dobitnici će biti kontaktirani na broj telefona iz sistema podataka programa lojalnosti Super Kartica d.o.o. Sarajevo. Ukoliko broj telefona u bazi Super Kartice doo ne bude ispravan, organizator će nagradu uručiti zamjenskom dobitniku.
3. Dobitnici neke od nagrada prihvatanjem preuzimanja nagrade daju saglasnost da se njihovo ime, adresa i slika mogu od strane Priređivača objaviti i koristiti bez naknade u štampanom, slikovnom, audio i video materijalu.
4. Sva dokumentacija koja se odnosi na organizaciju i provođenje nagradne igre, kao i ova Pravila, čuvaju se dvije godine u prostorijama Priređivača.

# 9. MJESTO I ROK ZA PODIZANJE NAGRADA

1. Nagrade se preuzimaju uz predočenje lične karte.
2. Dobitnici svoje nagrade mogu preuzeti od Priređivača u roku od **15** dana od datuma obavještenja. Ukoliko dobitnik ne preuzme nagradu u navedenom roku, Priređivač će postupiti shodno odredbama Pravilnika o sadržaju pravila, uslovima i načinu priređivanja nagradnih igara.
3. Ukoliko je dobitnik maloljetnik, nagrada će biti uručena roditelju/staratelju s kojim maloljetnik živi, pri čemu je roditelj/staratelj dužan priložiti validnu dokumentaciju, odnosno dokument kojim dokazuje status roditelja/staratelja.
4. Prilikom preuzimanja nagrade dobitnik je obavezan potpisati izjavu o preuzimanju nagrade. Potpisivanjem izjave ili istekom roka za preuzimanje nagrade, prestaju sve obaveze i odgovornosti Priređivača prema dobitniku.
5. Ukoliko bude dodatnih specifičih pojedinosti u vezi sa dodjelom nagrade, odnosno pitanje može biti naknadno dogovoreno između dobitnika i Priređivača.
6. Priređivač ne preuzima odgovornost za eventualnu štetu nastalu u vezi sa učešćem u nagradnoj igri odnosno preuzimanjem i korištenjem nagrada.
7. Nagrade se ne mogu zamijeniti ili isplatiti u gotovini. Dobitnik nema pravo zahtijevati drugačiju nagradu ili nagradu koja prelazi iznos naveden u ovim Pravilima.
8. Prema Članu 102. Zakona o igrama na sreću RS ( Službeni glasnik Republike Srpske broj: 22/19 od 20.03.2019.g.), porez na dobitak od igara na sreću snosi dobitnik nagrade, a porez se plaća za nagrade čija je tržišna vrijednost veća od 1.000,00 KM. Prilikom preuzimanja nagrade, u slučaju da vrijednost nagrade podliježe obavezi plaćanja poreza, dobitnik je dužan dostaviti Priređivaču potvrdu o plaćenom porezu, što je preduslov za dobivanje nagrade.

# 10.DOKAZ O UPLATI NAKNADE

Priređivač ove nagradne igre je dostavio dokaz o uplati naknade u skladu sa Članom 95. Stav (2) Zakona o igrama na sreću Republike Srpske.

# 11. NADLEŽNOST SUDA

Svi eventualni sporovi između Priređivača i učesnika odnosno dobitnika rješavaće se sporazumno, a ako se u tome ne uspije, nadležan je Osnovni sud u Banja Luci.

# 12. SASTAV KOMISIJE ZA IZVLAČENJA NAGRADA

Tročlanu komisiju za izvlačenje nagrada će Priređivač imenovati posebnom odlukom.

# 13. USLOVE POD KOJIM SE NAGRADNA IGRA MOŽE PREKINUTI

Nagradna igra se može prekinuti u slučaju više sile ili u slučaju koji ne zavisi od volje Priređivača, a prekid nagradne igre se objavljuje u istim dnevnim novinama u kojima je nagradna igra objavljena.

„Mercator BH“ d.o.o. Sarajevo

Pomoćnik direktora društva

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Nedeljko Maličević